«Tordenskjold»

For flere fartøy kalt «Tordenskjold», se Tordenskjold (andre betydninger)
«Tordenskjold» (sjøsatt 18. mars 1897 i Elswick, Storbritannia) var et norsk panserskip bygget på Armstrong Withworth & Co Elswick og i tjeneste fra 21. mars 1898 til 1948. Under okkupasjonen av Norge ble skipet brukt i tysk tjeneste som flytende luftvernbatteri, under navnet «Nymphe». «Tordenskjold» ga navn til Tordenskjold-klassen panserskip og hadde søsterskipet «Harald Haarfagre».

Hun ble bygget i Elswick og var omtrent identisk med søsterskipet «Harald Haarfagre». «Tordenskjold» var oppkalt etter Peter Wessel Tordenskjold, en fremstående norsk marinehelt fra Danmark-Norges tjeneste under den store nordiske krig.

«Tordenskjold» var en svært viktig del av Den norske marinen frem til første verdenskrig. Særlig under det spente forholdet med Sverige umiddelbart etter unionsoppløsningen i 1905 var de to panserskipene i Tordenskjold-klassen og de to i Eidsvold-klassen svært viktig. I 1918 ble hun gjort om til kadettskip og gjennomførte 18 treningstokt før hun ble klassifisert som «uegnet for krig» i midten av 1930-tallet.

 Andre verdenskrig 
«Tordenskjold» var i opplag og ikke klargjort til strid ved krigsutbruddet 9. april 1940. Hun ble derfor overtatt av tyskerne uten kamp. De satte henne i stand som flytende luftvernbatteri under navnet «Nymphe». Hun tjenestegjorde under hele krigen og ble igjen overtatt av Sjøforsvaret etter den tyske kapitulasjonen.  

17. mai 1945 ble «Tordenskjold» brukt til å frakte flere hundre tyskere fra Svolvær til samlingsleiren i Bogen, men gikk på grunn ved Molldøra  Panserskipet "Tordenskjold" havarert i Molldøra. Der ble skipet stående i lang tid før det og delene blir solgt til opphugging i 1948.

 Referanser 



Kategori:Norske panserskip
Kategori:Skip fra andre verdenskrig
Kategori:Skip bygget i Storbritannia
Kategori:Skip fra 1897
Kategori:Skip sluttseilt 1948
Kategori:Artikler i sjøfart-prosjektet